Palangas starptautiskā lidosta

Palangas starptautiskā lidosta () ir lidosta Lietuvas ziemeļrietumos. Tā atrodas pie Liepājas - Palangas autoceļa 7 kilometrus uz ziemeļiem no Palangas centra, 32 km no Klaipēdas centra un 63 km no Liepājas centra. Skrejceļa garums ir 2280 metri.
No Liepājas uz Palangas lidostu un atpakaļ tiek veikti transfēri ar mikroautobusiem. Transfērus nodrošina kompānija Flybus.lv, braucieni ir saskaņoti ar lidojumiem. 
Pēc apkalpoto pasažieru skaita Palangas lidosta ir trešā lielākā Lietuvas lidosta pēc Viļņas un Kauņas.

 Vēsture 
1937. gadā atklāja lidlauku pie ceļa Palanga - Darbēni, no kura 1939. gadā uzsāka regulārus lidojumus uz Kauņas lidostu.
Pēc Otrā pasaules kara 1946. gadā PSRS okupācijas spēki pašreizējā vietā izveidoja jaunu militāro lidlauku, kuru 1963. gadā pārveidoja par civilo lidostu lidojumiem uz Viļņu, Maskavu un citām PSRS pilsētām. 
Pēc Lietuvas neatkarības atgūšanas 1994. – 1997. gadā Palangas lidostu rekonstruēja atbilstoši ICAO prasībām. 2007. gadā 26. oktobrī atklāja jaunu pasažieru termināli, 2014. gadā Palangas lidosta kļuva par JV "Lietuvos oro uostai" Palangas filiāli.

2009. gadā lidosta apkalpoja 104 600 pasažierus un lidostā bija nodarbināti vairāk nekā divi simti cilvēku.

 Aviokompānijas 

 airBaltic - Rīga, Amsterdama
 Norwegian Air Shuttle - Oslo
 Scandinavian Airlines - Kopenhāgena
 Ryanair - Dublina, Londona Stansteda

Agrāk no Palangas lidostas regulārus lidojumus veica arī Wizz Air (Londonas Lūtonas lidosta) un RusLine (Maskava).

 Ārējās saites 

 Palangas starptautiskās lidostas mājas lapa

Kategorija:Lidostas Lietuvā
Kategorija:Palanga